“อิสราเอล” ยกเลิกภาษีนำเข้า “เนื้อสัตว์” หวังลดราคาสินค้า-แบ่งเบาค่าครองชีพปชช.
“อิสราเอล” ประกาศยกเลิกภาษีนำเข้าผลิตภัณฑ์ “เนื้อสัตว์” หวังลดราคาสินค้า-แบ่งเบาค่าครองชีพประชาชน
“อิสราเอล” ประกาศยกเลิกภาษีนำเข้าผลิตภัณฑ์ “เนื้อสัตว์” หวังลดราคาสินค้า-แบ่งเบาค่าครองชีพประชาชน
15 มี.ค. 2565

สำนักข่าวซินหัว เปิดเผยแถลงการณ์ร่วมจากกระทรวงการคลังและกระทรวงเกษตรอิสราเอล ระบุว่า อิสราเอลประกาศยกเลิกการจัดเก็บภาษีนำเข้าผลิตภัณฑ์เนื้อสัตว์ เมื่อวันจันทร์ (14 มี.ค.) เพื่อลดราคาสินค้าอุปโภคบริโภค
โดยมติดังกล่าวมีผลบังคับใช้กับเนื้อวัวสด ไส้กรอก และผลิตภัณฑ์เนื้อสัตว์อื่นๆ โดยเป้าหมายคือลดราคาสินค้าและค่าครองชีพ ขณะเดียวกันอิสราเอลจะยกเว้นการจัดเก็บภาษีสำหรับน้ำมันมะกอก 6,500 ตันด้วย
นอกจากนั้นมตินี้ยังจะช่วยเพิ่มความหลากหลายของผลิตภัณฑ์เนื้อสัตว์ที่นำเข้าได้ ขณะราคาเนื้อสัตว์ในอิสราเอลสูงกว่าค่าเฉลี่ยในกลุ่มประเทศองค์การเพื่อความร่วมมือทางเศรษฐกิจและการพัฒนา (OECD) ถึงร้อยละ 43
อนึ่ง มติข้างต้นเป็นส่วนหนึ่งของการยกเลิกการจัดเก็บภาษีศุลกากรสำหรับสินค้าอาหารและอุปโภคบริโภคหลากหลายประเภท และการลดอัตราภาษีวัตถุดิบสำหรับอุตสาหกรรม
ที่มา : ซินหัว